| **Pöytäkirja** |  |
| --- | --- |
|  | VM134:00/2020 |
|  |  |
| 10.5.2021 |  |

Teknologianeuvottelukunnan sihteeristö

*Luonnos - hyväksytään kokouksessa 8 (toukokuussa 2021)*

Esityslista, teknologianeuvottelukunta kokous 7

Aika Maanantai 12.4.2021 klo 16.30-18.30

Paikka Teams-verkkokokous

Paikalla: Risto Siilasmaa, hallituksen puheenjohtaja, F-Secure Oyj – puheenjohtaja

Päivi Nerg, alivaltiosihteeri, valtiovarainministeriö - varapuheenjohtaja

Laura Vilkkonen, osastopäällikkö, liikenne- ja viestintäministeriö *[n. klo 17 asti]*

Henrik Ehrnrooth, toimitusjohtaja, KONE Oyj

Ilkka Kivimäki, Founding Partner, Maki.vc

Ilkka Paananen, toimitusjohtaja, Supercell

Kristiina Mäkelä, provosti, Aalto-yliopisto

Antti Vasara, toimitusjohtaja, VTT

Nina Nissilä, johtaja, Kela

Mikko Rusama, digitalisaatiojohtaja, Helsingin kaupunki

Sihteeristö:

Laura Eiro, erityisasiantuntija, valtiovarainministeriö, pääsihteeri

Matti Mannonen, johtaja, Teknologiateollisuus ry

Sami Kivivasara, yksikön päällikkö, valtiovarainministeriö

Petri Räsänen, kehittämispäällikkö, työ- ja elinkeinoministeriö

Maaria Mäntyniemi, neuvotteleva virkamies, liikenne- ja viestintäministeriö

Jukka Lähesmaa, erityisasiantuntija, sosiaali- ja terveysministeriö

Pirre Laaksonen, koordinaattori, valtiovarainministeriö (siht.)

Poissa: Ilona Lundström, osastopäällikkö, työ- ja elinkeinoministeriö

# Asialistan ja edellisen kokouksen pöytäkirjan hyväksyntä

Hyväksyttiin esityslista.

Hyväksyttiin edellisen kokouksen pöytäkirja.

Puheenjohtaja kertoi sihteeristön tulevista muutoksista: mukaan on kutsuttu edustajat myös opetus- ja kulttuuriministeriöstä sekä ulkoministeriöstä.

Puheenjohtaja totesi, että neuvottelukunnan työllä ollaan saamassa paljon aikaiseksi ja nyt täytyisi kaikista toimenpiteistä saada mahdollisimman toteutettavia ja mitattavia.

Työn edetessä on hahmottunut entistä selvemmin:

- kolme (3) työkalua (OKR-malli, storypoint- pohjainen seurantamalli sekä viitekehys, jolla teknologianeutraaliudesta voidaan tehdä poikkeuksia)

- 2-4 rakenteellista ehdotusta / uudistusta (mm. TIN, teknologiaministeri/alivaltiosihteeri tai muu vastaava koordinoiva taho)

- noin 50 toimenpide-ehdotusta.

Liite 1: Pöytäkirja kokous 6 (18.3.2021)

# Raporttiluonnos

Pääsihteeri alusti selostaen tiivistetyn raporttiluonnoksen sisältöä, jonka jälkeen käytiin keskustelu raporttiluonnoksesta.

Alustuksesta muutamia nostoja: tavoitteet tiivistetty neljään (4), avaintuloksia myös jatkomuokattu, toimenpiteitä noin 50 kpl sekä lukuisia alatoimenpiteitä. Aikataulusta sovittiin: nvk:n lopulliset kirjalliset kommentit to 15.4. klo 12 mennessä - lausuntokierros 20.4.-10.5. – sidosryhmätyöpaja verkossa 27.4. 13.30-16. Lisäksi tullaan järjestämään lukuisia yksittäisiä keskustelutapaamisia mm. ministeriöiden kanssa.

Keskustelusta muutamia nostoja:

- paljon keskustelua muotoilusta ”maailman tehokkain julkinen sektori” – lopulta päätettiin pitää tämä muotoilu

- perustutkimukseen ja kaupallistamiseen toivottiin lisää tasapainoa

- pohdittiin millä tasolla verotukseen liittyvät asiat olisi hyvä tuoda raportissa esille

- työmarkkina-asioiden esittämistä pohdittiin myös, esimerkiksi työmarkkinoiden joustavuuden merkityksen kautta

- pohdittiin saisiko vahvuuksia ja haasteita saisi tiivistettyä esim. inforuuduksi toiseen maahan verrattuna (esim. Ruotsi)

- rakenteiden osalta keskusteltiin erilaisista ehdotuksista ”digi-/teknologiaministerin” suhteen, mikä ministeriö – salkku/salkuton - alivaltiosihteeri tai esim. salkuton ministeri vahvalla koordinaatiovallalla - toimintamalli

- pohdittiin myös osaa sisällöstä siirrettäväksi liitteisiin taulukkomuotoon, esimerkiksi EU- ja muuta kv-esittelyä, toisaalta nämä kiinnostavaa kokonaisuuden kannalta

- pohdittiin vastuutahojen nimeäminen ja terminologian tärkeys tässä, jottei jää epäselväksi toteuttajatahot, vastuutahot ja toimenpiteiden yhteenveto liitteeseen

- executive summaryn lisääminen alkuun

Keskustelujen huomiot kirjattiin ylös jatkotyön pohjaksi.

Liite 2: Raporttiluonnos (päiv.9.4.2021 versio)

# Seurantamalli

Pääsihteeri alusti kertoen teknologianeuvottelukunnan toimintamallista seurantaan liittyen.

1.6. julkaistavan raportin jälkeen on suunnitteilla valtioneuvoston periaatepäätöksen valmistelu (tässä oma prosessinsa ml. lausuntokierros).

Ehdotus neuvottelukunnan roolista loppukaudella:

1. toimeenpanon seuranta ja tukeminen

- kokouksia 2-4 krt/vuosi. Lisäksi ad hoc keskustelut.

- ministeriökohtaiset keskustelut vuosittain

- yhteiset vastuuministerien tapaaminen vuosittain

2. sounding board: lainsäädäntö- ja politiikka-aloitteet ml. kv ja EU, rahoituksen suuntaaminen, kehysvalmistelut yms.

Keskustelussa kannatettiin neuvottelukunnan kokoontumista kerran syksyllä ja kerran keväällä.

Storypoint –päivityksiä tehtäisiin kvartaaleittain ja tieto näistä jaettaisiin kaikille.

Tämän lisäksi kiinnostuneista ja vapaaehtoisuuteen perustuen asia-/hankekohtaisia pienryhmiä ja tapaamisia.

Sihteeristö toimisi taustalla koko ajan.

# Jatkotyöskentelystä

* Puoliväliriihi (21.-22.4.)
* Raporttiluonnos lausunnoille 19.4. -7.5. (3 viikkoa)
* Verkkotyöpaja tiistaina 27.4. klo 13.30-16.00
* Kokous 8 maanantaina 17.5.
* Raportin luovutus ja julkaisu tiistaina 1.6. klo 14.00

# Muut esille tulevat asiat

Ei muita asioita.

# Kokouksen päättäminen

Puheenjohtaja päätti kokouksen klo 18.01.

Jakelu Neuvottelukunnan jäsenet ja sihteeristö

Liitteet Pöytäkirja kokous 6 (18.3.2021)